24. 4. 97 De Europæiske Fællesskabers Tidende Nr. L 106/3 RÅDETS FORORDNING (EF) Nr. 712/97 af 22. april 1997 om indførelse af en særforanstaltning til fordel for blæksprutteproducenter, der er hjemmehørende på De Kanariske Øer RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 43, under henvisning til forslag fra Kommissionen ()), under henvisning til udtalelse fra Europa-Parlamentet ?, under henvisning til udtalelse fra Det Økonomiske og Sociale Udvalg (”), og ud fra følgende betragtninger: I henhold til Rådets forordning (EØF) nr. 1911/91 af 26. juni 1991 om anvendelse af fællesskabsretten på De Kanariske Øer(') skal den fælles fiskeripolitik finde anvendelse på De Kanariske Øer og ledsages af særlige foranstaltninger for i givet fald at tage hensyn til De Kanariske Øers specielle produktionsforhold; i den forbindelse har Rådets forordning nr. 1658/93 af 24. juni 1993 om indførelse af en særforanstaltning til fordel for blæksprutteproducenter, der er hjemmehørende på De Kanariske Øer (”), gjort det muligt at opretholde produkti- viteten og forbedre produktions- og afsætningskæden for blæksprutter i regionen; den økonomiske situation i sektoren er dog stadig den samme, og det er stadigt vanskeligt at afsætte blæksprutte- produktionen fra denne region på konkurrencemæssige betingelser; derfor bør den ordning, som blev indført i 1993, videreføres; foranstaltningen bør dog begrænses til på forhånd fastsatte mængder og beløb; på grund af usik- kerheden omkring de konkurrencevilkår, som disse producenter er underlagt, bør særforanstaltningen være af begrænset varighed, og der bør skabes mulighed for at begrænse støttens varighed og størrelse; gennemførelsesbestemmelserne til denne forordning vedtages efter fremgangsmåden i artikel 32 i Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakultur- produkter () — () EFT nr. C 373 af 10. 12. 1996, s. 10. () EFT nr. C 115 af 14. 4. 1997. () EFT nr. C 75 af 10. 3. 1997. () EFT nr. L 171 af 29. 6. 1991, s. 1. () EFT nr. L 158 af 30. 6. 1993, s. 9. () EFT nr. L 388 af 31. 1. 1992, s. 1. Forordningen er senest æn- dret ved forordning (EF) nr. 3318/94 (EFT nr. L 350 af 31. 12. 1994, s. 15). UDSTEDT FØLGENDE FORORDNING: Artikel 1 1. Der indføres i en overgangsperiode en årlig støtte til blæksprutteproducenter, der er hjemmehørende på De Kanariske Øer. 2. Den i stk. 1 omhandlede støtte fastsættes til 108 ECU/ton for en årlig mængde på maksimalt 30 000 tons, og den kan ikke overstige et beløb svarende til 2,5 % af den årlige produktionsværdi. 3. Den overgangsperiode, der lægges til grund ved anvendelsen af den i stk. 1 omhandlede støtte, løber fra 1. januar 1996 til 31. december 1997. Støttens varighed og størrelse kan nedsættes efter frem- gangsmåden i artikel 2, dersom grundlaget for tildelingen af den i stk. 1 omhandlede støtte ændres. Artikel 2 Gennemførelsesbestemmelserne til artikel 1 fastsættes efter proceduren i artikel 32 i forordning (EØF) nr. 3759/ 92. Artikel 3 Særforanstaltningen i denne forordning betragtes som en intervention til regulering af landbrugsmarkederne i henhold til artikel 3 i Rådets forordning (EØF) nr. 729/70 af 21. april 1970 om finansiering af den fælles landbrugs- politik (). Den finansieres af Den Europæiske Udviklings- og Garantifond for Landbruget, Garantisektionen. Artikel 4 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1996. () EFT nr. L 94 af 28. 4. 1970, s. 13. Forordningen er senest æn- dret ved forordning (EF) nr. 1287/95 (EFT nr. L 125 af 8. 6. 1995, s. 1).